Diari Oficial de la Generalitat Valenciana


Sumari del DOGV 6228, del 17-03-2010 (2010/3055)

Convocatoria de ayudas a pymes de la Comunidad Valenciana para el desarrollo del Programa PIPE (Plan de Iniciación a la Promoción Exterior).
--------------------------------------------------------------------------------------------------------------------------------------------

### Dades del document

Número de DOGV
:   6228

Data del DOGV
:   17-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3055


Data del document
:   12-03-2010

Organisme emissor
:   Consell de Cambres Oficials de Comerç, Indústria i Navegació de la Comunitat Valenciana

Tipus de document
:   Anunci

Descriptors 

:   * ajuda pública

Convocatoria de ayudas a pymes de la Comunidad Valenciana para el desarrollo del Programa PIPE (Plan de Iniciación a la Promoción Exterior). [2010/3055]  
 1. Context  
El Consell Superior de Cambres de Comerç, Indústria i Navegació d'Espanya, junt amb les Cambres de Comerç de la Comunitat Valenciana, l'Institut Espanyol de Comerç Exterior, ICEX, i l'Institut Valencià de l'Exportació, IVEX, han posat en marxa el programa PIPE en el marc del Programa Operatiu per al període 2007-2013, cofinançat pel Fons Europeu de Desenrotllament Regional (FEDER), les Cambres de Comerç, l'ICEX i la CCAA.   
El programa persegueix contribuir a la millora de la competitivitat i a l'enfortiment empresarial mitjançant un conjunt de suports organitzats en diverses fases, així com un paquet d'ajudes i serveis, destinats a aconseguir l'objectiu de l'augment significatiu de la base exportadora a través de la internacionalització de les pimes espanyoles.  
2. Objecte de la convocatòria  
La present convocatòria té com a objecte promoure la participació en el programa de pimes de la Comunitat Valenciana. El contingut del PIPE es detalla en el document d'empresa participant que es pot descarregar en la pàgina web del Consell Superior de Cambres (www.camaras.org) dins de l'apartat corresponent al PIPE, en el portal PIPE (www.portalpipe.com) en la web de l'ICEX (www.icex.es) en la web de la Cambra de Comerç d'Alcoi, Alacant, Castelló, Orihuela i València (www.camaraalcoy.net; www.camaralicante.com; www.camaracastellon.com; www.camaraorihuela.es; www.camaravalencia.com) i en la web de l'Institut Valencià de l'Exportació, IVEX, (www.ivex.es).  
3. Beneficiaris  
El Programa va dirigit a Pimes (segons la definició de la Unió Europea) que, disposant de producte o servei i amb potencial exportador, no exporten o que el seu percentatge d'exportació no supere el 30% de la seua facturació (llevat de les excepcions previstes en el programa motivades per exportació captiva, a client únic, etc). Han de complir els requisits establits en el punt 7 de la present convocatòria.   
4. Objecte de les ajudes  
Seran objecte d'ajuda les despeses recollides en el detall de despeses elegibles del Programa que es troba publicat en la web del Consell Superior de Cambres (www.camaras.org) dins l'apartat corresponent al PIPE, en el portal PIPE (www.portalpipe.com) en la web de l'ICEX (www.icex.es) en la web de la Cambra de Comerç d'Alcoi, Alacant, Castelló, Orihuela i València (www.camaraalcoy.net; www.camaralicante.com; www.camaracastellon.com; www.camaraorihuela.es; www.camaravalencia.com) i en la web de l'Institut Valencià de l'Exportació, IVEX, (www.ivex.es).  
5. Import i tramitació de l'ajuda   
El pressupost total per empresa suma 46.000 euros. La quantia total de l'ajuda suma 36.800?.  
La tramitació de l'ajuda a aquelles pimes a les quals els haja estat concedida es realitzarà mitjançant la firma de la Carta d'Adhesió corresponent al programa per part de l'empresa beneficiària. Veure document en la web del Consell Superior de Cambres (www.camaras.org) dins de l'apartat corresponent al PIPE, en el portal PIPE (www.portalpipe.com) en la web de l'ICEX (www.icex.es) en la web de la Cambra de Comerç d'Alcoi, Alacant, Castelló, Orihuela i València (www.camaraalcoy.net; www.camaralicante.com; www.camaracastellon.com; www.camaraorihuela.es; www.camaravalencia.com) i en la web de l'Institut Valencià de l'Exportació, IVEX, (www.ivex.es).  
6. Presentació de sol·licituds  
La sol·licitud per a participar en el programa PIPE podrà realitzar-se mitjançant:  
Escrit dirigit a la Secretaria Tècnica del Programa PIPE corresponent a la demarcació territorial de l'empresa, que haurà de registrar-ne la recepció. Les dades de contactes de les Secretaries Tècniques del Programa es poden consultar en la web del Consell Superior de Cambres (www.camaras.org) dins l'apartat corresponent al PIPE, en el portal PIPE (www.portalpipe.com) en la web de l'ICEX (www.icex.es) en la web de la Cambra de Comerç d'Alcoi, Alacant, Castelló, Orihuela i València (www.camaraalcoy.net; www.camaralicante.com; www.camaracastellon.com; www.camaraorihuela.es; www.camaravalencia.com) i en la web de l'Institut Valencià de l'Exportació, IVEX, (www.ivex.es).  
- A través del 902 19 2000.  
- A través d'inscripció en les web de les institucions involucrades en el programa que compten amb aquesta facilitat.  
El termini per a la presentació de sol·licituds s'obri l'endemà de la publicació d'aquest anunci i quedarà obert durant tot l'any i fins que s'incorpore el nombre màxim d'empreses previst per a aquest exercici.  
7. Criteris de selecció i resolució  
La concessió d'ajudes respectarà els principis de publicitat, transparència, igualtat i lliure concurrència i estarà limitada a les disponibilitats pressupostàries.  
Les condicions imprescindibles per a optar al programa d'ajudes són:  
- Ser una PIME (d'acord amb la definició de pime de la UE).  
- No excedir els 250 empleats.  
- Complir la norma de minimis.  
- Ser exportadora ocasional o no superar en exportació un 30% de la seua facturació (llevat de les excepcions previstes en el programa motivades per exportació captiva, a client únic, etc.).  
- Tindre el seu domicili social i/o centre productiu en algun dels municipis de la Comunitat Valenciana.  
- Estar donada d'alta en el Cens del IAE, secció 1: activitats empresarials, industrials, comercials i de serveis.   
- Estar al corrent de les obligacions tributàries i davant la Seguretat Social.  
- Complir la totalitat de requisits exigits en les condicions del programa per a ser empresa PIPE.  
- Que no es trobe incursa en cap de les prohibicions a què fa referència l'article 13 de la Llei 38/2003, de 17 de novembre, General de Subvencions, o normativa aplicable en la matèria pròpia de la comunitat autònoma corresponent.  
Queden exceptuades aquelles empreses l'activitat econòmica de les quals siga la pesca, la indústria del carbó o la producció dels productes agrícoles de l'annex I del Tractat de la CE.  
L'admissió de les empreses al programa PIPE es realitzarà en funció de les disponibilitats de fons del programa. En cada CCAA es podran establir criteris addicionals per a la selecció d'empreses beneficiàries.  
En funció de la valoració s'elaborarà una llista detallada de participants, de manera que entraran a beneficiar-se primer del Programa aquelles, de les empreses considerades idònies, que ocupen les primeres posicions de la relació i fins al límit de places disponibles en cada demarcació, segons els recursos destinats al Programa PIPE per a una anualitat. La resta de les empreses candidates considerades idònies formaran part d'una llista d'espera per a posteriors exercicis en què es desenvolupe el Programa. Aquelles empreses que segons els criteris establerts es considere que no compleixen els requisits necessaris per a ser beneficiàries del PIPE se'ls comunicarà tal extrem.  
La resolució de les sol·licituds serà comunicada als beneficiaris per escrit a través de la Secretaria Tècnica de Programa.  
Amb relació a la política de la igualtat d'oportunitats entre homes i dones, es fomentarà la participació de les empreses gestionades per dones, difonent de forma específica el programa PIPE entre el col·lectiu de dones empresàries vinculat a PAEM i es farà un seguiment actiu del nombre de dones que participa en els diversos col·lectius del programa: tutors, promotors i col·laboradors PIPE.  
8. Obligacions dels beneficiaris  
Seran obligacions dels beneficiaris les que es deriven dels objectius del Programa i del compliment de les condicions operatives, econòmiques, d'informació i control que s'estableixen en el conveni de participació en el Programa PIPE.  
9. Compatibilitat de l'ajuda  
Les ajudes oferides en el Projecte PIPE s'ajusten al Reglament (CE) n° 1998/2006 de la Comissió Europea, de 15 de desembre de 2006, relatiu a les ajudes de minimis (Diario Oficial de la Unión Europea, sèrie L, de 28.12.2006) i són compatibles amb altres ajudes públiques.  
10. Informació i publicitat  
En compliment del que preveu l'article 5.2, últim paràgraf, del Reglament (CE) núm. 1828/2006 de la Comissió, de 8 de desembre de 2006, mitjançant la present convocatòria, s'informa tots els beneficiaris potencials que les dades relatives a la seua identitat (denominació social, CIF, etc) dels que siguen seleccionats com a beneficiaris del Programa PIPE, nom de les operacions en què participe i quantitat de fons públics assignats, seran objecte de la corresponent publicació en els termes que preveu l'article 7.2 del reglament esmentat.  
Així mateix s'informa que, mitjançant la presentació de la seua sol·licitud de participació en el Programa, tots els sol·licitants autoritzen que, de resultar seleccionats com a beneficiaris, les dades indicats en el paràgraf anterior puguen ser inclosos en la llista prevista en els esmentats preceptes i publicats (de forma electrònica i/o per altres mitjans) pel Consell Superior de Cambres així com cedits, als fins indicats, per aquesta entitat a la Direcció General de Fons Comunitaris del Ministeri d'Economia i Hisenda, o un altre organisme que aquesta designe.  
València, 12 de març de 2010.- El president del Consell de Cambres Oficials de Comerç, Indústria i Navegació de la Comunitat Valenciana: Arturo Virosque Ruiz.